Ipiés

Ipiés ye un lugar aragonés d'a provincia de Uesca situato en o municipio de Samianigo, en a comarca de l'Alto Galligo.

A suya población ye de 9 habitants (2016).

 Cheografía 
O lugar ye situato en a marguin ezquierda d'o Galligo, arredol d'una carrera, a 820 metros d'altaria sobre o livel d'a mar y a una distancia de 42 km d'a ciudat de Uesca, a capital d'a suya provincia. A ilesia parroquial d'Ipiés se troba desalpartata en un tozal.

 Demografía 
A la fin d'o sieglo XV teneba 4 fuegos y a meyatos d'o sieglo XIX yeran 19 os habitants. Con a construcción en ista epoca de casa El Hostal en o puesto dito hue l'Hostal d'Ipiés a población d'Ipiés baixo mientres o zaguer sieglo, tresladando-se a chent a lo nuevo lugar mas amán d'a carretera. Asinas en 1981 ya yeran nomás 6 os habitants d'Ipiés contimparatos con os 38 de l'Hostal.

 Climatolochía 
O clima d'Ipiés ye un clima continental interior. De verano se puet plegar dica os 35 °C; sindembargo, en hibierno se puet plegar dica os -15º(-23 °C,31-1-1954).

As plevias, distribuitas por tota l'anyada, son mas importants de primavera y d'agüerro; antiparte, o verano ye a estación mas seca con muitas tronatas.

{|  align="center"
|+ <big>'Climatolochía d'Ipiés</big>
|- style="background:#efefef;"
!  !! chi !! feb !! mar !! abr !! may !! chn !! chl !! ago !! set !! otu !! nob !! abi !! TOTAL|-
| Temp. maxima meya (°C)||6,5||7,0||11,0||16,0||20,0||27,0||28,0||28,0||20,0||12,0||7,0||5,0||15,3 |-
| Temp. minima meya (°C)||-4,0||-2,0||1,0||4,0||8,0||14,0||15,0||16,0||12,0||4,0||-1,0||-3,0|| 5,6|-
| Precipitacions (mm) ||  60|| 50|| 70|| 100|| 70|| 50|| 10|| 20||40 ||100 || 80|| 60|| 730mm|}

 Molimentos 
A Ilesia d'a Purificación de María d'Ipiés, una ilesia d'os sieglos XVI-XVIII adedicada a la Purificación de María, que ye la ilesia parroquial d'o lugar. Parroquias del Arciprestazgo de Sabiñánigo en o sitio web d'a Diocesi de Chaca. Ye un edificio en mampostería con revoque exterior, encara que con bellas partes en piedra picada, con nomás que una sola nau rectangular dividida en cuatre trampos, entrando-se en la suya torre adosada dende lo primero s'istos trampos; se i dentra a la ilesia a traviés d'un arco de meyo punto baixo un portico y lo tellau de l'edificio ye de losa. Iglesia de la Purificación de la Virgen de Ipiés en o sitio web d'o Sistema de Información del Patrimonio Cultural Aragonés.

D'entre l'arquitectura popular destaca casa Martín Pavlo por a suya antigüidat y os elementos arquitectonicos tradicionals que se i conservan. Asinas podemos alufrar a suya portalada adovelata y a finestra conopial suya. Adintro d'a casa pueden veyer-sen un polito patio, una solanera de fusta y un palomar, antimás d'as suyas puertas decoratas elementos masonicos. En a frontera norte puet veyer-se una finestra de 1591 con decoración de rosas y cerclos.

Tamién ye intresant casa Hermenegildo'' con a suya portalada adovelata y decorata con as barras d'Aragón y a suya finestra de 1629.

 Referencias 

 Vinclos externos 



Categoría:Lugars de Samianigo
Categoría:Lugars d'a provincia de Uesca
Categoría:Localidaz d'a diocesi de Chaca en l'Alto Galligo